b"\n_START_ARTICLE_\nSifat huruf\n_START_SECTION_\nPendapat ulama tentang bilangan sifat huruf\n_START_PARAGRAPH_\nUlama berselisih pendapat tentang bilangan sifat huruf, namun biasanya pendapat yang digunapakai ialah pendapat Ibn Jazari; iaitu terdapat 17 sifat huruf kesemuanya.\n_START_SECTION_\nHams\n_START_PARAGRAPH_\nHams (Arab: \xd9\x87\xd9\x85\xd8\xb3) dari segi bahasa bermaksud menyembunyikan; cara menyebutnya ialah dengan menyembunyikan huruf dan melarikan nafas bersamanya. Terdapat sepuluh huruf yang bersifat hams dan dikelompokkan dalam lafaz (\xd9\x81\xd9\x8e\xd8\xad\xd9\x8e\xd8\xab\xd9\x8f\xd9\x91\xd9\x87\xd9\x8f \xd8\xb4\xd9\x8e\xd8\xae\xd9\x92\xd8\xb5\xd9\x8c \xd8\xb3\xd9\x8e\xd9\x83\xd9\x8e\xd8\xaa\xd9\x92), iaitu f\xc4\x81' (\xd9\x81), \xe1\xb8\xa5\xc4\x81' (\xd8\xad), th\xc4\x81' (\xd8\xab), h\xc4\x81' (\xd9\x87), sy\xc4\xabn (\xd8\xb4), kh\xc4\x81' (\xd8\xae), s\xc4\xabn (\xd8\xb3), k\xc4\x81f (\xd9\x83), dan t\xc4\x81' (\xd8\xaa).\n_START_SECTION_\nJahr\n_START_PARAGRAPH_\nJahr (Arab: \xd8\xac\xd9\x87\xd8\xb1) dari segi bahasa bermaksud terang dan nyata; cara menyebutnya ialah dengan menerangkan huruf dan menahan nafas bersamanya. Huruf-hurufnya ialah 19 huruf yang berbaki dari huruf-huruf hams._NEWLINE_Beza sifat hams dengan sifat jahr ialah huruf hams disebut dengan melarikan nafas, manakala huruf jahr disebut dengan menahan nafas.\n_START_SECTION_\nSyiddah\n_START_PARAGRAPH_\nSyiddah (Arab: \xd8\xb4\xd8\xaf\xd8\xa9) dari segi bahasa bermaksut kuat; cara menyebutnya ialah dengan menguatkan huruf dan menahan suara ketika menyebutnya. Terdapat lapan huruf yang bersifat syiddah dan dikelompokkan dalam lafaz (\xd8\xa3\xd9\x8e\xd8\xac\xd9\x90\xd8\xaf\xd9\x92 \xd9\x82\xd9\x8e\xd8\xb7\xd9\x8d \xd8\xa8\xd9\x8e\xd9\x83\xd9\x8e\xd8\xaa\xd9\x92), iaitu hamzah (\xd8\xa1), j\xc4\xabm (\xd8\xac), d\xc4\x81l (\xd8\xaf), q\xc4\x81f (\xd9\x82), \xe1\xb9\xad\xc4\x81' (\xd8\xb7), b\xc4\x81' (\xd8\xa8), k\xc4\x81f (\xd9\x83), dan t\xc4\x81' (\xd8\xaa).\n_START_SECTION_\nRakhawah\n_START_PARAGRAPH_\nRakhawah (\xd8\xa7\xd9\x84\xd8\xb1\xd8\xae\xd8\xa7\xd9\x88\xd8\xa9) bermaksud lembut; ia disebut dengan membunyikan suara. Huruf-huruf rakhawah ialah 15 yang berbaki dari huruf-huruf syiddah dan tawasut.\n_START_SECTION_\nTawasut\n_START_PARAGRAPH_\nTawasut dari segi bahasa bermaksud pertengahan; dari segi istilah bermaksud pertengahan suara ataupun sederhana._NEWLINE_\xd9\x84 \xd9\x86 \xd8\xb9 \xd9\x85 \xd8\xb1\n_START_SECTION_\nIsti'la'\n_START_PARAGRAPH_\nIsti'la' (\xd8\xa7\xd9\x84\xd8\xa5\xd8\xb3\xd8\xaa\xd9\x80\xd9\x80\xd8\xb9\xd9\x84\xd8\xa7\xd8\xa1) bermaksud mengangkat atau meninggi. Cara menyebutnya ialah dengan mengangkat lidah hingga ke langit-langit. Huruf-huruf isti'la' ada tujuh, dan dikelompokkan dalam lafaz \xd8\xae\xd9\x8f\xd8\xb5\xd9\x8e\xd9\x91 \xd8\xb6\xd9\x8e\xd8\xba\xd9\x92\xd8\xb7\xd9\x8d \xd9\x82\xd9\x90\xd8\xb8\xd9\x92 (trans: khu\xe1\xb9\xa3\xe1\xb9\xa3a \xe1\xb8\x8dagh\xe1\xb9\xadin qi\xe1\xba\x93), iaitu kha' (\xd8\xae), \xe1\xb9\xa3ad (\xd8\xb5), \xe1\xb8\x8dad (\xd8\xb6), ghayn (\xd8\xba), \xe1\xb9\xada' (\xd8\xb7), qaf (\xd9\x82), dan za' (\xd8\xb8).\n_START_SECTION_\nIstifal\n_START_PARAGRAPH_\nErtinya rendah semasa menyebutnya ialah keadaan lidah tenang, tidak terangkat ke langit-langit\n_START_SECTION_\nItbaq\n_START_PARAGRAPH_\nItbaq bermaksud menutup atau mendempik. Semasa menyebut hurufnya, hendaklah melengkung keliling lidah ke lelangit.\n_START_SECTION_\nInfitah\n_START_PARAGRAPH_\nInfitah bermaksud membuka. Semasa menyebut hurufnya, hendaklah tidak melengkung keliling lidah ke lelangit.\n_START_SECTION_\nIdzlaq\n_START_PARAGRAPH_\nIdzlaq menurut bahasa ialah tergelincir atau terlepas. Secara terperincinya ialah menyebut hurufnya dengan mudah dan lancar. Disebabkan sebahagiannya keluar daripada hujung lidah dan sebahagian lagi keluar daripada dua bibir mulut, maka ia dapat disebut dengan cepat dan lancar.\n_START_SECTION_\nIsmat\n_START_PARAGRAPH_\nIsmat'secara bahasanya ialah tertegah iaitu ditegah hanya menggunakan hurufnya untuk menyusun kalimah Bahasa Arab yang lebih daripada tiga huruf yang menjadi huruf akar pada kalimah. Maka kalimah yang berkenaan susah disebut dengan cepat dan terdapat dua puluh tiga huruf.\n_START_SECTION_\nQalqalah\n_START_PARAGRAPH_\nQalqalah (\xd9\x82\xd9\x84\xd9\x82\xd9\x84\xd8\xa9) ialah melantunkan suara sehingga terdengar sedikit detakan, khusus hanya apabila huruf itu mati. Apabila wakaf, detakan itu dibunyikan dengan lebih kuat. Terdapat lima huruf qalqalah, iaitu qaf (\xd9\x82), ta' (\xd8\xb7\xd9\x92), ba' (\xd8\xa8), jim (\xd8\xac), dan dal (\xd8\xaf); dan dikelompokkan dalam lafaz (\xd9\x82\xd9\x8f\xd8\xb7\xd9\x92\xd8\xa8\xd9\x8f \xd8\xac\xd9\x8e\xd8\xaf\xd9\x8d\xd9\x91).\n_START_SECTION_\nLin\n_START_PARAGRAPH_\nLin (\xd9\x84\xd9\x8a\xd9\x86) bermaksud lembut; disebut dengan lembut dan mudah. Hurufnya ada dua, iaitu waw (\xd9\x88) dan y\xc4\x81' (\xd9\x8a). Pembunyian dengan sifat lin hanya berlaku apabila huruf itu mati, dan di sebelumnya ada huruf berbaris atas. Contohnya waw dalam kalimah khawf (\xd8\xae\xd9\x8e\xd9\x88\xd9\x92\xd9\x81) dan y\xc4\x81' dalam kalimah bayt (\xd8\xa8\xd9\x8e\xd9\x8a\xd9\x92\xd8\xaa).\n_START_SECTION_\nTakrir\n_START_PARAGRAPH_\nTakrir (\xd8\xaa\xd9\x83\xd8\xb1\xd9\x8a\xd8\xb1) bermaksud berulang. Hurufnya satu sahaja, iaitu ra' (\xd8\xb1). Dinamakan takrir kerana bunyi unik ra' yang bergetar secara berulang. Walau bagaimanapun, getaran yang dibenarkan adalah sekali sahaja, lebih-lebih lagi pada keadaan sabdu.\n_START_SECTION_\nTafasysyi\n_START_PARAGRAPH_\nTafasysyi (\xd8\xaa\xd9\x81\xd8\xb4\xd9\x8a) bermaksud tersebar atau berselerak. Hurufnya satu sahaja, iaitu syin (\xd8\xb4). Dinamakan tafasysyi kerana bunyi unik syin yang tersebar dan terselerak di kawasan hujung lidah.\n_START_SECTION_\nIstitalah\n_START_PARAGRAPH_\nIstitalah (\xd8\xa7\xd8\xb3\xd8\xaa\xd8\xb7\xd8\xa7\xd9\x84\xd8\xa9) bermaksud memanjang. Hurufnya satu sahaja, iaitu \xe1\xb8\x8dad (\xd8\xb6). Dinamakan istitalah kerana makhraj \xe1\xb8\x8dad yang memanjang di sebelah kiri atau kanan lidah."